cyanic-selkie/wikianc huggingface dataset:
প্রেমের তাজমহল
কাহিনী সংক্ষেপ
রবিন ও লিজা একে অপরকে ভালোবাসে। কিন্ত তারা একে অপরের সম্পর্কে তেমন একটা জানে না। তারা বিয়ে করতে চাইলে লিজা রবিনকে গীর্জায় যেতে বলে। রবিন তা শুনে হাসে এবং ভাবে সে মজা করছে। রবিন তাকে কাজী অফিসে গিয়ে বিয়ে করার কথা বলে। রবিন মুসলমান এ কথার জানার পর লিজা অবাক হয়। একইভাবে লিজা খ্রিস্টান তা জানার পর রবিনও অবাক হয়। তারা একে অপরের কাছে থেকে দূরে সরে যেতে চায় কিন্তু পারে না। ফলে তারা সিদ্ধান্ত নেয় যে ধর্ম যাই হোক তাদের প্রেমে তা যেন বাধা না হয়ে আসে। এক সময় তাদের পরিবার তাদের এই প্রেমের কথা জানতে পারে এবং দুই পরিবারের মধ্যে জটিলতার সৃষ্টি হয়। রবিনের বাবা রায়হান চৌধুরী ও লিজার বাবা আব্রাহাম ডিকস্টা ব্যবসায়িক প্রতিদ্বন্দ্বী। এই জটিলতা সংঘাতে পরিণত হয়।
গল্পের মোড় ঘুরে যায় যখন জানা যায় লিজা আব্রাহাম ডিকস্টার মেয়ে নয়। লিজা এক মুসলমান পরিবারে জন্মগ্রহণ করেছিল। তার বাবা আব্দুর রহিম। একদিন রহিমের পরিবার ও আব্রাহামের পরিবার একসাথে নদী পাড় হওয়ার সময় ঝড়ের কবলে পড়ে। পরিবারের সবাইকে হারিয়ে আব্রাহাম আব্দুর রহিমের শিশুকন্যা আলোকে খুঁজে পায়। সে তাকে তার সাথে নিয়ে যায় এবং আলো লিজা হিসেবে তার কাছে বড় হয়। অপর দিকে পরিবারের সবাইকে হারিয়ে রহিম পাগল হয়ে যায়। কিন্তু সে জানত আলো জীবিত আছে। অনেক বছর পর সে একদিন আব্রাহামকে খুঁজে পায়। এবার লিজার আসল পরিচয় পাওয়ার পর রবিন লিজাকে বিয়ে করতে আর কোন সমস্যা হয় না।
সঙ্গীত
প্রেমের তাজমহল চলচ্চিত্রের গানের সুর ও সঙ্গীত পরিচালনা করেছেন এবং গীত রচনা করেছেন আহমেদ ইমতিয়াজ বুলবুল। চলচ্চিত্রে ৫টি গান রয়েছে। গানে কণ্ঠ দিয়েছেন এন্ড্রু কিশোর, কনক চাঁপা, কুমার বিশ্বজিৎ, মনির খান, ও বিপ্লব। এই ছবির "এই বুকে বইছে যমুনা" গানটি শ্রোতাপ্রিয়তা লাভ করে। চলচ্চিত্রটি এর সঙ্গীতের জন্য তিনটি বিভাগে জাতীয় চলচ্চিত্র পুরস্কার লাভ করে।
দ্বিতীয় শাহ আলম
দ্বিতীয় শাহ আলম, জন্ম নাম আলী গওহর বা আলী গৌহার (২৫ জুন ১৭২৮ - ১৯ নভেম্বর ১৮০৬) নিয়ে জন্মগ্রহণ করেন, যিনি ছিলেন ষোড়শ মুঘল সম্রাট এবং দ্বিতীয় আলমগির পুত্র। শাহ আলম একটি ভেঙ্গে পড়া মুঘল সাম্রাজ্যের সম্রাট হন। তাঁর রাজত্বকালে তাঁর ক্ষমতা এতটাই কমে গিয়েছিল যে ফার্সি ভাষায় সুলতানত-ই-শাহ আলম, আজ দিলি তা পালাম, যার মানে হচ্ছে, 'শাহ আলমের সাম্রাজ্য দিল্লি থেকে পালাম', পালাম দিল্লির একটি শহরতলী।
শাহ আলম অনেক আক্রমণের সম্মুখীন হন, প্রধানত আফগানিস্তানের আমীর আহমেদ শাহ আব্দালি দ্বারা, যার ফলে মারাঠা সাম্রাজ্যের সাথেপানিপাতের তৃতীয় যুদ্ধ হয়, যারা দিল্লিতে মুঘল বিষয়ক এবং আবদালির নেতৃত্বাধীন আফগানদের উপর সুজেরাইন্টি বজায় রাখে। ১৭৬০ সালে আবদালির আক্রমণকারী বাহিনীকে তাড়িয়ে দেয় মারাঠারা, সদাশিবরাও ভাউ, যিনি তৃতীয় ফিরোজ জং-এর পুতুল মুঘল সম্রাট তৃতীয় শাহজাহানকে ক্ষমতাচ্যুত করেন এবং মারাঠা নিয়ন্ত্রণে শাহ আলমকে পুনরায় সম্রাট হিসেবে স্থাপন করেন।
শাহ আলম দ্বিতীয় একমাত্র এবং পূর্ণ হকদার সম্রাট হিসেবে বিবেচনা করা হয়, কিন্তু মারাঠা সেনাপতি মহাদাজী শিন্ডের তত্ত্বাবধানের কারণে ১৭৭২ সাল পর্যন্ত তিনি দিল্লি ফিরতে পারেননি। বক্সারের যুদ্ধে তিনি ব্রিটিশ ইস্ট ইন্ডিয়া কোম্পানির বিরুদ্ধেও যুদ্ধ করেন।
মুজিবনগর (দ্ব্যর্থতা নিরসন)
মুজিবনগর নামে বাংলাদেশে যেসব স্থান ও প্রশাসনিক অঞ্চল রয়েছে:
চৌগাছা
চৌগাছা নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
থেলস্টন পেইন
থেলস্টন রডনি ও’নীল পেইন (Thelston Payne; জন্ম: ১৩ ফেব্রুয়ারি, ১৯৫৭) বার্বাডোসের ফোল বে এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, বামহাতে ব্যাটিং করতেন থেলস্টন পেইন।
প্রথম-শ্রেণীর ক্রিকেট
১৯৭৮-৭৯ মৌসুম থেকে ১৯৮৯-৯০ মৌসুম পর্যন্ত থেলস্টন পেইনের প্রথম-শ্রেণীর খেলোয়াড়ী জীবন চলমান ছিল। ৬৮টি প্রথম-শ্রেণীর ক্রিকেট খেলায় অংশগ্রহণ করেন। অধিকাংশ খেলাই বার্বাডোসের পক্ষে খেলেছেন।
দক্ষ উইকেট-রক্ষক হিসেবে থেলস্টন পেইনের সুনাম ছিল। সর্বদাই তিনি সৌর টুপি পরিধান করতেন। খেলোয়াড়ী জীবনের অধিকাংশ সময়ই তাকে জেফ ডুজনের ছত্রচ্ছায়ায় অবস্থান করতে হয়েছিল। পরবর্তীকালে থেলস্টন পেইন উল্লেখ করেন যে, ‘আমি সর্বদাই ব্যাটসম্যান হিসেবে খেলতাম। কয়েকবছর বিদেশ সফর করে মাত্র একটি টেস্ট ও সাতটি ওডিআইয়ে অংশ নেই। অন্যদের ব্যর্থতাগুলো আমাকে দেখতে হয়। ১৯৮৩ সালে আমি ধারাবাহিকভাবে তিনটি সেঞ্চুরি হাঁকাই ও আমি জানি যে, আমি ব্যাটসম্যান হিসেবে বেশ ভালো খেলা উপহার দিতে পারবো। ’
আন্তর্জাতিক ক্রিকেট
১৯৮৪ সালে ইংল্যান্ড, ১৯৮৪-৮৫ মৌসুমে অস্ট্রেলিয়া ও পরবর্তীতে নিউজিল্যান্ড, পাকিস্তান ও শারজায় দলে দ্বিতীয় পছন্দের উইকেট-রক্ষক হিসেবে ছিলেন।
ইংল্যান্ডের মুখোমুখি
সচরাচর ওয়েস্ট ইন্ডিজ দলে জেফ ডুজনের সহকারী হিসেবে থাকতেন। তবে, ১৯৮৫-৮৬ মৌসুমে ইংল্যান্ডের বিপক্ষে সিরিজ চলাকালে জেফ ডুজন আঘাতপ্রাপ্ত হলে টেস্টে অংশগ্রহণের সুযোগ হয় তার। পোর্ট অব স্পেনে অনুষ্ঠিত সিরিজের দ্বিতীয় টেস্টে পাঁচটি ক্যাচ গ্লাভসবন্দী করলে স্বাগতিকরা সাত উইকেটে জয়লাভে সক্ষম হয়। ব্যাট হাতে মাত্র পাঁচ রান তুলতে পেরেছিলেন তিনি। তবে, জেফ ডুজনের সুস্থতায় তাকে আবারও মাঠের বাইরে অবস্থান করতে হয়েছিল।
আরা, বিহার
আরা (Arrah) ভারতের বিহার রাজ্যের ভোজপুর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদম শুমারি অনুসারে আররাহ শহরের জনসংখ্যা হল ২০৩,৩৯৫ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে আররাহ এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
আকাশভরা সূর্য-তারা, বিশ্বভরা প্রাণ
আকাশভরা সূর্য-তারা, বিশ্বভরা প্রাণ হল একটি রবীন্দ্রসংগীত। গানটি রবীন্দ্রনাথ ঠাকুরের গীতি-সংকলন গীতবিতান গ্রন্থের ‘প্রকৃতি’ পর্যায়ের অন্তর্গত ‘সাধারণ’ উপপর্যায়ভুক্ত ৮ সংখ্যক গান।
গানটি মিশ্র কেদারা রাগে ও দাদরা তালে নিবদ্ধ। স্বরবিতান গ্রন্থের ৩০শ খণ্ডে এটির স্বরলিপি মুদ্রিত হয়েছে। গানটির প্রকাশকাল আশ্বিন ১৩৩১ (সেপ্টেম্বর ১৯২৪)। ভারতী পত্রিকার আশ্বিন ১৩৩১ সংখ্যায় গানটি প্রথম প্রকাশিত হয়। পরে প্রবাহিনী গ্রন্থের ষষ্ঠ খণ্ডের অন্তর্ভুক্ত হয়। শান্তিনিকেতন পত্রিকা-র চৈত্র ১৩৩১ সংখ্যায় গানটির স্বরলিপি প্রথম প্রকাশিত হয়। স্বরলিপিকার ছিলেন অনাদিকুমার দস্তিদার।
প্রবাহিণী ছাড়াও গানটি প্রকাশিত হয় গীতমালিকা, প্রথম খণ্ড; গীতবিতান (প্রথম সংস্করণ), তৃতীয় খণ্ড (শ্রাবণ ১৩৩৯) এবং গীতবিতান (দ্বিতীয় সংস্করণ), দ্বিতীয় খণ্ডে (ভাদ্র ১৩৪৬)। গানটির কোথায় রচিত হয়েছিল তা জানা যায় না। পরে দিনেন্দ্রনাথ ঠাকুরও গানটির স্বরলিপি রচনা করেছিলেন। গানটি একটি ব্রহ্মসংগীত। প্রবাহিণী কাব্যগ্রন্থের (অগ্রহায়ণ ১৩৩২) ‘গীতগান’ পর্যায়ের ৪ সংখ্যক গান। পাণ্ডুলিপি পাওয়া যায় (পাণ্ডুলিপি ১৬২)। গানটির কবিকৃত ইংরেজি অনুবাদের প্রথম ছত্রটি হল “My heart sings at the wonder of my place.”
গানটির ছত্রসংখ্যা ১৩। কলিসংখ্যা ১/২/৩/৪। প্রতিমা বাওয়েস কৃত ইংরেজি অনুবাদটির প্রথম ছত্র “The sky is filled with stars and the Sun.” গানটি রেকর্ড করেন দেবব্রত বিশ্বাস (এইচ১৯২৪), কিশোরকুমার (এস/জেএনএলএক্স ১০৪৭ স্টিরিও), সাগর সেন (এস/৭এলপিই ১৬৫ স্টিরিও, টিপিওএস ২২৮১২ স্টিরিও, এসটিএইচভিএস ২২৮১২ স্টিরিও), সুচিত্রা মিত্র (এসডব্লিউএলপি ১১০০ স্টিরিও, এসডব্লিউসি ১২১), শৈলেন দাস, ড. এম. বালমুরলীকৃষ্ণন, প্রসূন মুখোপাধ্যায় ও সুরঙ্গমা শিল্পীগোষ্ঠী।
গুটুদিয়া ইউনিয়ন
গুটুদিয়া ইউনিয়ন বাংলাদেশের খুলনা জেলার ডুমুরিয়া উপজেলার অন্তর্গত একটি ইউনিয়ন।
অবস্থান ও আয়তন
এই ইউনিয়নের আয়তন ৫৭.১৩ বর্গ কিঃ মিঃ। ২৩ টি গ্রাম এবং ১৮ টি মৌজা নিয়ে এই ইউনিয়ন গঠিত।
নদনদী
গুটুদিয়া ইউনিয়নের মধ্য দিয়ে সন্ধ্যা নদীর শাখা প্রবাহিত হয়ে শালতা নদীতে মিলিত হয়েছে। এই নদীর নাম এলাকায় কচা নদী নামে পরিচিত। এ কচা নদী দিয়ে গুটুদিয়া  হতে সাতলার দিকে একটি নদী প্রবাহিত হয়েছে যা স্থানীয় ভাবে শালতা খাল নামে পরিচিত। একচা নদী দিয়ে ভারানির খাল ইন্দের হাটের সাথে মিলিত হয়েছে। বিলের ভিতর থেকে এক এলাকা থেকে অন্য এলাকায় যাতায়াতের জন্য কয়েকটি খাল রয়েছে। যার নাম সন্যাসির খাল, ভোজনের খাল, সেনের খাল, জামবাড়ীর খাল, ভাবকের খাল, পতকের খাল, দাসের হাওলার খাল, বিশ্বাসের খাল, ভীম মন্ডলের খাল ও পূর্ব হারতা সীমানার খাল।
শান্তিময় গঙ্গোপাধ্যায়
শান্তিময় গঙ্গোপাধ্যায় বা শান্তিময় গাঙ্গুলি   (Shantimoy Gangopadhyay or Shantimoy Ganguly)( ১৯১৫  —১০ অক্টোবর, ১৯৯৭) ছিলেন ভারতের স্বাধীনতা আন্দোলনের এক বিপ্লবী,  সুভাষচন্দ্র বসুর সহকর্মী ও তার ঐতিহাসিক মহানিস্ক্রম্মণের পরিকল্পনাকার ও সঙ্গী।
সংক্ষিপ্ত জীবনী
শান্তিময় গাঙ্গুলির জন্ম বৃটিশ ভারতের অধুনা বাংলাদেশের নারায়ণগঞ্জে শীতলক্ষার তামাকপট্টি মহল্লায়। পিতা বিমলা মোহন গাঙ্গুলি। শান্তিময়ের পড়াশোনা নারায়ণগঞ্জ হাই স্কুলে। স্কুলে তিনি ছাত্র নেতা ছিলেন। ছাত্রাবস্থাতেই তিনি বেঙ্গল ভলান্টিয়ার্সের সদস্য হন এবং বৈপ্লবিক কর্মকাণ্ডে যুক্ত হয়ে বহুবার কারাবরণ করেন। নেতাজীর সিক্রেট সার্ভিসের গুরুত্বপূর্ণ দায়িত্বে থেকে পেশোয়ার ও কাবুল থেকে ভারতের স্বাধীনতা সংগ্রামকে নতুন পর্যায়ে সংগঠিত করেন। ১৯৪২ খ্রিস্টাব্দে তিনি, সত্যরঞ্জন বকসি যতীশ গুহ সহ বেঙ্গল ভলান্টিয়ার্সের সাহসী ও একনিষ্ঠ কর্মীদের বৃটিশ পুলিশ গ্রেফতার করে এবং সামরিক বাহিনীর হেফাজতে বৃটিশ শাসকের অকথ্য অত্যাচার সহ্য করতে হয়। পরে দীর্ঘদিন সুভাষচন্দ্রের ফরওয়ার্ড ব্লকের নেতৃত্বে ছিলেন তিনি। পরবর্তীকালে রাজনীতি থেকে অবসর নেন। স্বাধীনতা লাভের পর কর্মজীবনে তিনি 'ক্যালকাটা ফ্যান ওয়ার্কস'-এর ডিরেক্টর হিসাবে কাজ করেছেন। জীবনের শেষ দিন পর্যন্ত তিনি নেতাজি রিসার্চ ব্যুরো এবং বিপ্লবী নিকেতন ও চক্ষু চিকিৎসালয়ের সাথে যুক্ত ছিলেন।
১৯৯৭ খ্রিস্টাব্দের ১০ই অক্টোবর তিনি কলকাতায় প্রয়াত হন।
যতীন দাস
জন্ম ও শিক্ষাজীবন
যতীন দাস ১৯৪১ সালের ২রা ডিসেম্বর ভারতের ওড়িশা রাজ্যের বারীপাড়া, ময়ুরভঞ্জ এ জন্মগ্রহণ করেছিলেন। তিনি মুম্বইয়ের স্যার জেজে স্কুল অব আর্টে অধ্যাপক এস.বি পালশিকার অধীনে পড়াশোনা করেছিলেন। তিনি ১৯৫৭ থেকে ১৯৬২ সাল পর্যন্ত পাঁচ বছর স্কুলে পড়াশোনা করেন। তারপরে, তিনি জাতীয় এবং আন্তর্জাতিক উভয় ক্ষেত্রে শিল্প প্রদর্শনীতে অংশ নেওয়া শুরু করেন। তিনি গুরুত্বপূর্ণ কিছু প্রদর্শনীতে অংশ নিয়েছিলেন, তার মধ্যে রয়েছে প্যারিসের উৎসব (১৯৭১), ভেনিসে (১৯৭৮) এবং ক্যাসেলের ডকুমেন্টা (১৯৭৫) উল্লেখযোগ্য। তিনি বর্ষা দাসের সাথে বিবাহবন্ধনে আবদ্ধ হয়েছিলেন এবং বর্তমানে বিদিশা রায় দাসের সাথে বিবাহবন্ধনে আবদ্ধ। যতীনের তিনটি সন্তান রয়েছে; অভিনেত্রী ও চলচ্চিত্র নির্মাতা নন্দিতা দাস, সাংস্কৃতিক সিদ্ধার্থ দাস, যিনি শিল্প ও নকশার মাধ্যমে উন্নয়নমূলক কাজ করছেন এবং রেহান দাস যিনি একজন ছাত্র।
জীবনী
যতীন দাস ৫০ বছর ধরে চিত্র আঁকছেন। তিনি ৬৮টিরও বেশি একক প্রদর্শনী করেছেন। তিনি বেশ কয়েকটি ম্যুরাল এবং ভাস্কর্য স্থাপন করেছেন। তিনি তেল, জলরঙ, কালি, গ্রাফিক্স মাধ্যমে কাজ করেন। তাঁর বিভিন্ন কাজ বেশ কয়েকটি সরকারী ও বেসরকারী সংগ্রহে আছে।
পানখা: ভারতীয় উপমহাদেশের হাতপাখা
২৮ বছর আগে যতীন দাস হাতপাখা সংগ্রহ শুরু করেছিলেন। বর্তমান এটি ভারতীয় উপমহাদেশের ৬,০০০ এরও বেশি হাতপাখা এবং সম্পর্কিত বস্তুগুলির সংগ্রহ।
জগদেব চাঁদ
ঠাকুর জগদেব চাঁদ হিমাচল প্রদেশের ভারতীয় জনতা পার্টির একজন বৌদ্ধ নেতা ছিলেন। তিনি হামিরপুর থেকে হিমাচল প্রদেশ বিধানসভায় নির্বাচিত হয়েছিলেন এবং হিমাচল প্রদেশ সরকারের মন্ত্রীপরিষদের মন্ত্রীর দায়িত্ব পালন করেছিলেন। তিনি নিরবচ্ছিন্নভাবে পাঁচবার নির্বাচিত হয়েছিলেন। পঞ্চম বিজয়ের পরপরই ১৯৯৩ সালে তিনি মারা যান।
১৯৭৭ সালের জুন মাসে একজন বিধায়ক এবং রাজ্য সরকারের মন্ত্রিপরিষদ মন্ত্রীর পদকালে তাঁকে গণপরিবহন মন্ত্রীর দায়িত্ব দেওয়া হয়েছিল, তিনিই যাত্রী বীমা প্রকল্প চালু করার ধারণার পথিকৃৎ ছিলেন। যাত্রী বীমা প্রকল্প নিশ্চিত করেছিল যে ১৯৭৭ সালে দুর্ঘটনায় বেঁচে যাওয়া ব্যক্তিরা কমপক্ষে ২৫০০০ রুপি পাবেন। এরপরের সরকারগণ এই পরিমাণ আরও বাড়ান। হিমাচল রোড ট্রান্সপোর্ট কর্পোরেশন তাঁর সময়েই প্রথমবার মুনাফা অর্জন করেছিল।
বগুড়ার দই
ইতিহাস
বগুড়ার দইয়ের ইতিহাস শুরু হয় বগুড়ার শেরপুর উপজেলা থেকে। স্থানীয়দের মতে সনাতন ঘোষ সম্প্রদায় দই তৈরি করে বগুড়াকে দেশের সর্বত্র পরিচিত করে তুলেছিল। পরবর্তীতে ঘোষদের হাত ধরে ধীরে ধীরে এটি চলে গেছে মুসলিম সম্প্রদায়সহ অন্যান্য প্রতিষ্ঠিত ব্যবসায়ীদের অধীনেে।
জানা যায় বগুড়ার শেরপুরে প্রথম দই তৈরি হয় প্রায় আড়াইশ বছর আগে। তৎকালীন বগুড়ার শেরপুরের ঘোষ পরিবারের ঘেটু ঘোষ প্রথম দই তৈরি আরম্ভ করেন। টক দই তৈরি থেকে বংশ পরম্পরায় তা চিনিপাতা বা মিষ্টি দইয়ে রূপান্তরিত হয়। আর কালের বিবর্তনে স্বাদের বৈচিত্র্যের কারণে দইয়ের বহুমুখী ব্যবহার শুরু হয়। টক দই দিয়ে মেজবানের রান্না ও ঘোল তৈরি হয়। অতিথি আপ্যায়নে চলে মিষ্টি দই।
প্রস্তুত প্রণালি
বগুড়ার দইয়ের ইতিহাস প্রায় আড়াইশ বছরের পুরোনো হলেও স্বর্ণযুগ ছিল স্বাধীনতার পূর্ববর্তী সময়ে। সেসময় এর প্রস্তুত প্রণালী ছিল অতি গোপনীয়। জানা যায় ঘোষেরা যখন দই তৈরি করত তখন এর গোপনীয়তা বজায় রাখতো। ফলে বাইরের কেউ দই তৈরি করতে পারত না। পরবর্তীতে সেটিকে আর তারা ধরে রাখতে পারেনি। এখন শেরপুরেই অনেক ব্যবসায়ী দই তৈরি করে। এদের মধ্যে ঘোষ পরিবারের লোকদের সংখ্যা অনেক কম।
দই তৈরিতে প্রয়োজন হয় হয় গরুর দুধ, চিনি, সামান্য পরিমাণ পুরোনো দই ও মাটির একটি হাঁড়ি বা সরা। কড়াই বা পাতিলে দুধ জ্বাল দেয়ার মাধ্যমে দই তৈরি করা হয়ে থাকে।
এমিল গ্যাবোরিও
এমিল গ্যাবোরিও (ইংরেজি: Émile Gaboriau) (৯ নভেম্বর, ১৮৩২ - ২৮ সেপ্টেম্বর, ১৮৭৩) হলেন ফরাসি ভাষা র সাহিত্যিক, সাংবাদিক ও গোয়েন্দা কাহিনী কাহিনী রচনার পথিকৃৎ।
জীবনী
গ্যাবোরিও দক্ষিণ ফ্রান্সে র সাউজানে জন্মগ্রহণ করেন। তার পিতার নাম চার্লস গ্যাব্রিয়েল গ্যাবোরিও ও মাতা মার্গারিট স্টিফেনি গ্যাবোরিও। তিনি ফরাসী ঔপন্যাসিক পল ফেভালের সচিব ছিলেন। ১৮৬৬ সালে তার প্রথম গোয়েন্দা রচনা 'লা এফেয়ার্স লেরোগ' তাকে খ্যাতি এনে দেয়। তার সৃষ্ট সখের গোয়েন্দা মঁসিয়ে লেকক আসলে একটি বাস্তবের পুলিশ অফিসারের চরিত্র অবলম্বনে তৈরী হয়েছিল।
মৃত্যু
গ্যাবোরিও ১৮৭৩ সালে প্যারিসে পালমোনারি এপোপ্লেক্সি রোগে মারা যান।
পাঁচ ধ্যানী বুদ্ধ
thumb|পশ্চাতে পাঁচ ধ্যানী বুদ্ধের অসংখ্য চিত্র ও সামনে ধ্যানী বুদ্ধ অক্ষোভ্য, তিব্বতী [[থাংকা, ত্রয়োদশ শতাব্দী ]]
পাঁচ ধ্যানী বুদ্ধ বা পাঁচ জ্ঞানী বুদ্ধ  বজ্রযান বৌদ্ধ ধর্ম মতে গৌতম বুদ্ধের পাঁচ রকম গুণের প্রকাশিত রূপ।
স্থান
মন্ডলে এই পাঁচ বুদ্ধের স্থান সবসময় এক থাকে না। বৈরোচন এবং অক্ষোভ্যের মধ্যে স্থানের বদলাবদলি হয়ে থাকে। বৈরোচন মন্ডলে নিম্নে পাঁচ জ্ঞানী বুদ্ধের অবস্থান দেখানো হল।
বৈশিষ্ট্য
বজ্রযান বৌদ্ধ ধর্মানুসারে পাঁচ ধ্যানী বুদ্ধকে পাঁচ বিদ্যারাজা রক্ষা করেন। পাঁচ ধ্যানী বুদ্ধ পাঁচটি বিশুদ্ধ ভূমিতে সঙ্গিনী নিয়ে অবস্থান করেন। এর মধ্যে সুখাবতী ও অভিরতি নামক আধ্যাত্মিক স্থান দুটি বৌদ্ধদের আকর্ষণ করে এসেছে।
ঝিকরগাছা
ঝিকরগাছা নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
বার্নপুর ক্রিকেট ক্লাব মাঠ
বার্নপুর ক্রিকেট ক্লাব মাঠ হল ভারতের পশ্চিমবঙ্গ রাজ্যের বার্ণপুরে অবস্থিত একটি বহুমুখী ক্রীড়াঙ্গন। এই মাঠে ফুটবল, ক্রিকেট ও অন্যান্য ম্যাচ আয়োজিত হয়। এটি প্রথম শ্রেণীর একটি ক্রিকেট স্টেডিয়াম। এখানে প্রথম শ্রেণীর ও ক-তালিকাভুক্ত যে ক্রিকেট ম্যাচগুলি আয়োজিত হয়েছিল, সেগুলি হল:
এরপর থেকে ২০০৪ সাল পর্যন্ত মাঠটি অন্যান্য খেলার জন্য ব্যবহৃত হয়।
শোভনা ইউনিয়ন
শোভনা ইউনিয়ন বাংলাদেশের খুলনা জেলার ডুমুরিয়া উপজেলার অন্তর্গত একটি ইউনিয়ন।
জোসেফ মারি
জোসেফ এডওয়ার্ড মারি (Joseph Edward Murray) একজন মার্কিন রূপকারক শল্যচিকিৎসক (প্লাস্টিক সার্জন)। ১৯৫৪ সালের ২৩শে ডিসেম্বর মানবদেহে তিনিই প্রথম বৃক্ক (কিডনি) প্রতিস্থাপন করেন। তিনি ১৯৯০ সালে চিকিৎসাবিজ্ঞানে নোবেল পুরস্কার লাভ করেন।
জীবনী
মারি ম্যাসাচুসেটসের মিলফোর্ড শহরে জন্মগ্রহণ করেন।
বাঘারপাড়া
বাঘারপাড়া নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
রেনু চাদা
রেনু চাদা হিমাচল প্রদেশের একজন ভারতীয় রাজনীতিবিদ এবং ভারতীয় জনতা পার্টির সদস্য। চাদা চম্বা জেলার বনিখেত আসন থেকে হিমাচল প্রদেশ বিধানসভার সদস্য ছিলেন।
ব্যোমকেশ পর্ব
ব্যোমকেশ পর্ব ২০১৬ সালে মুক্তিপ্রাপ্ত একটি ভারতীয় বাংলা রহস্য-রোমাঞ্চ চলচ্চিত্র। চলচ্চিত্রটি পরিচালনা করেছেন অরিন্দম শীল। ছবিটি ২০১৫ সালে মুক্তিপ্রাপ্ত হর হর ব্যোমকেশ এর পরবর্তী পর্ব। ছবিটি যৌথভাবে প্রযোজনা করেছে শ্রী ভেঙ্কটেশ ফিল্মস ও সুরিন্দর ফিল্মস। চলচ্চিত্রটির চিত্রগ্রহণের দায়িত্বে ছিলেন সৌমিক হালদার কস্টিউম সাবর্ণী দাস, আর্ট ডিরেকশনে তন্ময় এবং সঙ্গীত পরিচালনায় ছিলেন বিক্রম ঘোষ।  সরোজ খানের কোরিওগ্রাফিতে দিল রাসিয়া রে গানটিতে গুলাব বাঈ হিসেবে নাচের দৃশ্যে অভিনয় করেছেন সায়ন্তিকা বন্দ্যোপাধ্যায়। যার নৃত্য পরিচালনায় ছিলেন সরোজ খান। এই প্রথমবার কোনও বাংলা ছবিতে কোরিওগ্রাফি করলেন সরোজ খান। গানটি গেয়েছেন উজ্জয়িনী।
চলচ্চিত্রটির মুখ্য ভূমিকায় অভিনয় করেছেন আবির চট্টোপাধ্যায়, ঋত্বিক চক্রবর্তী এবং সোহিনী সরকার। শরদিন্দু বন্দ্যোপাধ্যায়ের "অমৃতের মৃত্যু" গল্প অবলম্বনে তৈরি হয়েছে এই ছবিটি। চলচ্চিত্রটি ২০১৬ সালের ১৬ ডিসেম্বর মুক্তি পায়।
কাহিনী সংক্ষেপ
ছবির পটভূমি ১৯৪৮ সালে দ্বিতীয় বিশ্বযুদ্ধের পর পরই। আমেরিকান সৈন্যরা চলে যাওয়ার সময় তাদের কিছু অস্ত্রসস্ত্র স্থানীয় কিছু মানুষের কাছে বেচে দিয়ে যায়। সেই অস্ত্র উদ্ধার করার জন্য কয়েকজনকে গ্রেফতার করা হলেও পাওয়া যায়নি অস্ত্রের খোঁজ। সরকারের হয়ে অস্ত্র খোঁজার দায়িত্ব পড়ে সত্যান্বেষী ব্যোমকেশ বক্সীর উপরই। কালো ঘোড়া, জঙ্গল, গ্রামের ছেলে অমৃতর খুন, অস্ত্র লেনদেন এই ছোট ছোট হিন্টগুলি নিয়েই এগিয়ে চলে ব্যোমকেশের তদন্ত।
সঙ্গীত
ব্যোমকেশ পর্ব ছবির সঙ্গীত পরিচালনা করেছেন বিক্রম ঘোষ, গানের কথা লিখেছেন সুতপা বসু।
প্রতিক্রিয়া
দ্য টাইমস অব ইন্ডিয়া চলচ্চিত্রটিকে পাঁচে চার দিয়েছে। বুকমাইশো ছবিটিকে ১০ এ ৮.৩ দিয়েছে।
লিয়াকত আলী (ক্রিকেটার)
লিয়াকত আলী খান (জন্ম: ২১ মে, ১৯৫৫) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে হাবিব ব্যাংক লিমিটেড, করাচি, পাকিস্তান ইন্টারন্যাশনাল এয়ারলাইন্স ও সিন্ধু দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন লিয়াকত আলী।
খেলোয়াড়ী জীবন
১৯৭০-৭১ মৌসুম থেকে ১৯৯০-৯১ মৌসুম পর্যন্ত লিয়াকত আলী’র প্রথম-শ্রেণীর খেলোয়াড়ী জীবন চলমান ছিল। সবমিলিয়ে ১৭৩টি প্রথম-শ্রেণীর খেলায় অংশ নেন ও ৪৮৯ উইকেট দখল করেছিলেন।
সমগ্র খেলোয়াড়ী জীবনে পাঁচটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন লিয়াকত আলী। ১ মার্চ, ১৯৭৫ তারিখে করাচিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৫ জুন, ১৯৭৮ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
আইওয়া হাইওয়ে ৮৫
আইওয়া হাইওয়ে ৮৫ (আইওয়া ৮৫) যুক্তরাস্ট্রের পূর্ব-মধ্য আইওয়াতে অবস্থিত একটি রাজ্য মহাসড়ক। রাস্তাটি মন্টেজুমা শহরের পূর্বপ্রান্ত থেকে শুরু হয়ে ডিপ রিভার এর পূর্বে অবস্থিত আইওয়া ২১ এ গিয়ে সমাপ্ত হয়। রাস্তাটি স্পার রুট হিসেবে হোয়াট চিয়ার এবং প্রাইমারি রোড নং ২ এর সংযোগ-সড়ক হিসেবে ১৯২০ সালে তৈরী করা হয়েছিল। তখন রাস্তাটি আইওয়া প্রাইমারি হাইওয়ে সিস্টেমের অন্তর্গত ছিল। তারপর ১৯৩০ সালে রাস্তাটিকে উত্তরে ডিপ রিভার এবং পশ্চিমে মন্টেজুমা পর্যন্ত বর্ধিত করা হয়। পরবর্তি সেই দশকেই আইওয়া ২১, রাস্তাটির উত্তর-দক্ষিণ অংশের কর্তৃত্ব লাভ করে। উভয় দিকে আইওয়া ৮৫ এর প্রান্তবিন্দুর স্থানান্তর ব্যতীত, ১৯৩০ সালের পর থেকে রাস্তাটির তেমন একটা পরিবর্তন সাধিত হয়নি।
রাস্তার বিবরণ
আইওয়া ৮৫ মন্টেজুমা শহরের পূর্বপ্রান্ত থেকে আরম্ভ হয়। তারপর রাস্তাটি পূর্বদিকে পাউওসিক কাউন্টি বরাবর চলতে থাকে। মাঝপথ বরাবর এসে, রাস্তাটি কাউন্টি রুট ভি১৮ (সিআর ভি১৮) কে অতিক্রম করে। ডিপ রিভারের দিকে অগ্রসর হবার পথে আইওয়া ৮৫ প্রথমে উত্তর-উত্তর-পূর্বদিকে এবং পরে দক্ষিণ-পূর্বদিকে মোঁড় নেয়। এখানে রাস্তাটি আস্তে আস্তে উচু-নিচু এলাকার মধ্যে প্রবেশ করে, একটি খাঁড়ি অতিক্রম করে। খাঁড়িটি ইপোনয়মাস নদীর দিকে অগ্রসর হয়, নদীটি ডিপ রিভার থেকে সামান্য উত্তরে অবস্থিত। ডিপ রিভারের দক্ষিণে এসে রাস্তাটি আবারো সোজা পূর্বদিকে চলতে শুরু করে। অবশেষে ডিপ রিভার থেকে ০.৫ মাইল দুরে আইওয়া ২১ এর সাথে মিলিত হয়ে সমাপ্ত হয়ে যায়।
ইতিহাস
১৯২০ সালে আইওয়া প্রাইমারি হাইওয়ে সিস্টেমের গোড়াপত্তন হয় প্রাইমারি রোড নং ৮৫ তৈরীর মাধ্যমে । তথন এটি ছিল কিউকুক কাউন্টির স্পার রুট হিসেবে হোয়াট চিয়ার এবং প্রাইমারি রোড নং ২ এর সংযোগ।  তারপর ১৯৩১ সালে রাস্তাটিকে উত্তরে ডিপ রিভার এবং পশ্চিমে মন্টেজুমার ইউএস ৬৩ পর্যন্ত বর্ধিত করা হয় । ১৯৩৯ সালে রাস্তাটিকে  পূর্বপশ্চিম মন্টেজুমাতে কমিয়ে আনা হয়, অন্যদিকে  ডিপ রিভারের পূর্বপশ্চিম অংশ আইওয়া ২১ থেকে বর্ধিত করা হয়।
আইওয়া ৮৫ কে ১৯৫০ সালের দিকে পাঁকা সড়কে পরিনত করা হয়, এর পূর্ব পর্যন্ত এটি একটি আধাপাঁকা রাস্তা হিসেবে বিদ্যমান ছিল। তারপর ১৯৬০ সালে রাস্তাটিকে কিউকুক কাউন্টির গ্রুয়ানসি থেকে ডিপ রিভার পর্যন্ত সোজা সড়কে পরিনত করা হয়। ফলে আইওয়া ৮৫ এর পূর্ব এবং পশ্চিম প্রান্তবিন্দু স্থানান্তরিত হয়ে পূর্বের অবস্থায় ফিরে যায়, ঠিক যেমনটি ছিল ১৯৩০ সাল নাগাদ। এভাবেই প্রায় ত্রিশবছর কেটে যায়।  তারপর ১৯৯৪ সালে পূর্বপ্রান্তকে মন্টেজুমা শহরের দিকে প্রায় ১ মাইল পরিমাণ ঘুড়িয়ে দেয়া হয়। রাস্তাটি এখন শহরের পূর্বপ্রান্ত থেকে আরম্ভ হয়। বর্তমানে ইউএস ৬৩ এর সাবেক আইওয়া ৮৫ এর সংযোগস্থলকে আইওয়া ৮৫ পর্যন্ত বলা হয়।
নারিন্দার ব্রাগতা
নারিন্দার ব্রাগতা সাবেক উদ্যান মন্ত্রী ও বর্তমান বিধানসভার সদস্য। তিনি হিমাচল প্রদেশের জুবল-কোটখাই বিধানসভা কেন্দ্র থেকে নির্বাচিত হন।
ম্যান্ডিবল
ম্যান্ডবল, হল নিম্ন চোয়াল বা চোয়াল (ল্যাটিন ম্যান্ডিবুল, জব্বোনথেকে) মুখের মধ্যে সবচেয়ে বড়, শক্তিশালী এবং সর্বনিম্ন হাড়।  এটি নিম্ন চোয়াল গঠন করে এবং এটি নিচের দাঁতগুলি ধারণ করে।ম্যান্ডিবলটি ম্যাক্সিলারির নিচে অবস্থিত। কান বা ওসিকলস ব্যতীত মাথার খুলি হাড়গুলির মধ্যে শুধুমাত্র ম্যান্ডিবল হল চলমান বা অস্থাবর   অস্থি ।
হাড়টি বাম এবং ডান প্রসেসের একটি সংমিশ্রণ থেকে গঠিত হয়, এবং যেখানে এই পক্ষগুলি যোগদান করা হয় সেটি, ম্যান্ডিবুলিয়াল সিমফিসিস, এখনও মাঝারি আকারের একটি দুর্বল রিজ হিসাবে দৃশ্যমান।শরীরের অন্যান্য সিমফাইসিস অস্তির সন্ধি অর্টিওকার্টিলেজ দ্বারা যুক্ত থাকে কিন্তু ম্যান্ডিবলে শৈশব থেকেই হাড়ের সন্ধি  স্থায়ী হয়।
মনিরামপুর
মনিরামপুর নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
গুয়াইয়াকিল
গুয়াইয়াকিল, আনুষ্ঠানিকভাবে সান্তিয়াগো ডি গুয়াইয়াকিল, ইকুয়েডরের বৃহত্তম শহর ও দেশের প্রধান সমুদ্র বন্দর। শহরটি গুয়াস প্রদেশের রাজধানী এবং গুয়াইয়াকিল ক্যান্টনের আসন।
শহরটি গুয়াস নদীর পশ্চিম তীরে অবস্থিত, যা গুয়াইয়াকিল উপসাগরের মাধ্যমে প্রশান্ত মহাসাগরে প্রবাহিত হয়েছে।
অর্থনীতি
শহরের আয়ের প্রধান উৎস হল আনুষ্ঠানিক ও অনানুষ্ঠানিক বাণিজ্য, ব্যবসা, কৃষি ও জলজ। বেশিরভাগ বাণিজ্য ক্ষুদ্র ও মাঝারি ব্যবসা নিয়ে গঠিত, এটি একটি গুরুত্বপূর্ণ অনানুষ্ঠানিক অর্থনীতির পেশা যোগ করে যা শহরের হাজার হাজার বাসিন্দাদের কর্মসংস্থান প্রদান করে।
গুয়াইয়াকিল বন্দর হল ইকুয়েডরের সবচেয়ে গুরুত্বপূর্ণ বাণিজ্যিক বন্দর; বেশিরভাগ আন্তর্জাতিক আমদানি ও রপ্তানি পণ্য গয়াকিরি উপসাগর দিয়ে পরিবহন করা হয়। বেশিরভাগ শিল্প শহর বা শহরের উপকণ্ঠে গড়ে উঠেছে।
কৃষিবিজ্ঞান
কৃষি বিজ্ঞান বা কৃষিগত বিজ্ঞান জীববিজ্ঞানের একটি বিস্তৃত বহু-বিভাগীয় ক্ষেত্র যা সঠিক, প্রাকৃতিক, অর্থনৈতিক এবং সামাজিক বিজ্ঞানের অংশগুলিকে ধারণ করে যেগুলি কৃষিকার্যের অনুশীলন এবং উপলব্ধির জন্য ব্যবহৃত হয়। পশু চিকিৎসা বিজ্ঞান, তবে প্রাণী বিজ্ঞান নয়, প্রায়শই এই সংজ্ঞা থেকে বাদ থাকে। কৃষি বিজ্ঞান, খাদ্য এবং তন্তু উৎপাদন এবং প্রক্রিয়াকরণের সাথে সম্পর্কিত বিজ্ঞান। এর মধ্যে রয়েছে মাটি চাষ, ফসল চাষ ও শস্য সংগ্রহ, প্রাণী প্রজনন এবং মানুষের ব্যবহারের জন্য উদ্ভিদ এবং প্রাণীজাতীয় পণ্য প্রক্রিয়াজাতকরণের প্রযুক্তি অন্তর্ভুক্ত।
ইতিহাস
অষ্টাদশ শতাব্দীতে, জোহান ফ্রিডরিখ মায়ার সার হিসাবে জিপসাম (হাইড্রেটেড ক্যালসিয়াম ফসফেট) ব্যবহারের জন্য পরীক্ষা-নিরীক্ষা চালিয়েছিলেন।
১৮৩৩ সালে জন বনেট লয়েস এবং জোসেফ হেনরি গিলবার্ট ইংল্যান্ডের রথমেস্টেড রিসার্চ স্টেশনে দীর্ঘমেয়াদী মাঠের পরীক্ষার একটি সেট শুরু করেছিলেন; সেগুলির মধ্যে কিছু এখনও প্রচলিত রয়েছে।
লালমনিরহাট-২
লালমনিরহাট-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি লালমনিরহাট জেলায় অবস্থিত জাতীয় সংসদের ১৭নং আসন।
সীমানা
লালমনিরহাট-২ আসনটি লালমনিরহাট জেলার আদিতমারী উপজেলা ও কালীগঞ্জ উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নুরুজ্জামান আহমেদ বিনা প্রতিদ্বন্দ্বিতায় নির্বাচিত হন।
শার্শা
শার্শা নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
লাভ লাভ লাভ (২০১৭-এর চলচ্চিত্র)
লাভ লাভ লাভ ২০১৭ সালের একটি নেপালি প্রণয়ধর্মী, হাস্যরসাত্নক সামাজিক নাট্য থ্রিলার চলচ্চিত্র। এটি রচনা ও পরিচালনা করেছেন দীপেন্দ্র কে খানাল এবং সুরজ সিনেমা আর্টস প্রাইভেটের ব্যানারে প্রযোজনা করেছেন শর্মিলা পান্ডে। এতে মুখ্য চরিত্রে অভিনয় করেছেন সুরজ পান্ডে এবং স্বস্তিমা খড়কা, রমেশ বুদাথোকি, রূপা রানা এবং এ গুরুংয়। চলচ্চিত্রটি এমন একটি পুরুষ সম্পর্কে যে একটি মেয়ের প্রেমে পড়ে কিন্তু সে তাকে ভালবাসে না। চলচ্চিত্রটি পোখরা, মানাকামানা, পানচেজ এবং গোসাইকুণ্ডে ধারণ করা হয়েছে।
পটভূমি
মুখ্য চরিত্রের সুরজ (সুরজ পান্ডে) তার শৈশবের বন্ধু সমৃদ্ধির (স্বস্তিমা খড়কা) প্রেমে পড়েন, তবে তিনি শীঘ্রই বুঝতে পারেন যে তিনি সমৃদ্ধি তার অনুভূতিতে সাড়া দেয় না। একদিন, তিনি তাঁর ভালোবাসার উপর বিজয় অর্জনের আশায় সমৃদ্ধিকে সফরে নিয়ে যান।
বাজেট
চলচ্চিত্রটির বাজেট প্রায় পাঁচ কোটি নেপালি রুপি নির্ধারণ করা হয়েছিল এবং এটি সর্বোচ্চ বাজেটে নির্মিত নেপালি চলচ্চিত্রের মধ্যে তৃতীয় হিসেবে তালিকাভুক্ত হয়েছিল।
নোয়াপাড়া জেলা
নূয়াপড়া জেলা (ନୂଆପଡ଼ା ଜିଲ୍ଲା) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৫ই কার্তিক ১৩৫৬ বঙ্গাব্দে(১লা নভেম্বর ১৯৪৯ খ্রিষ্টাব্দ) সম্বলপুর জেলার নূয়াপড়া মহকুমা কালাহান্ডি জেলার সঙ্গে যুক্ত করা হয়৷ আবার ১৩ই চৈত্র ১৩৯৯ বঙ্গাব্দে(২৭শে মার্চ ১৯৯৩ খ্রিষ্টাব্দ) জেলাটির থেকে নূয়াপড়া মহকুমা পৃৃথক করে নতুন নূয়াপড়া গঠন করা হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর নূয়াপড়া শহরে অবস্থিত এবং নূয়াপড়া মহকুমা নিয়ে গঠিত৷
নামকরণ
পৌরাণিক মহাকান্তার রাজ্যের অন্তর্গত বর্তমান নূয়াপড়া জেলার আদিনিবাসী করুয়া সম্প্রদায় নবান্ন উৎসবকে স্থানীয়ভাবে নূয়াঁখাই বলতো৷ ধানের ফলন ও কৃষিভিত্তিক জীবিকার কারণেই মূলত এই নাম যা কালক্রমে নূয়াপড়া নাম পায়৷
অবস্থান
জেলাটির উত্তরে ছত্তীসগঢ় রাজ্যের মহাসমুন্দ জেলা৷ জেলাটির উত্তর পূর্বে(ঈশান) ওড়িশা রাজ্যের বারগড় জেলা৷ জেলাটির পূর্বে ওড়িশা রাজ্যের বলাঙ্গির জেলা৷ জেলাটির দক্ষিণ পূর্বে(অগ্নি) ওড়িশা রাজ্যের কালাহান্ডি জেলা৷ জেলাটির দক্ষিণে, দক্ষিণ পশ্চিমে(নৈঋত) ও পশ্চিমে ছত্তীসগঢ় রাজ্যের গরিয়াবন্দ জেলা৷ জেলাটির উত্তর পশ্চিমে(বায়ু) ছত্তীসগঢ় রাজ্যের মহাসমুন্দ জেলা৷
জেলাটির আয়তন ৩৮৫২ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ২.৪৭%৷
ভাষা
নূয়াপড়া জেলায় প্রচলিত ভাষাসমূহের পাইচিত্র তালিকা নিম্নরূপ -
নূয়াপড়া জেলার সিংহভাগ ওড়িয়াভাষী সম্বলপুরি/কোশলি ভাষাতে সাবলীল৷
জনসংখ্যার উপাত্ত
মোট জনসংখ্যা ৫৩০৬৯০(২০০১ জনগণনা) ও ৬১০৩৮২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৫তম৷ ওড়িশা রাজ্যের ১.৪৫% লোক নূয়াপড়া জেলাতে বাস করেন৷ জেলার জনঘনত্ব ২০০১ সালে ১৩৮ ছিলো এবং ২০১১ সালে তা বৃদ্ধি পেয়ে ১৫৯ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৫.০২%, যা ১৯৯১-২০১১ সালের ১৩.০৪% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ১০২১(সমগ্র) এবং শিশু(০-৬ বৎ) লিঙ্গানুপাত ৯৮১৷
শিক্ষা
জেলাটির স্বাক্ষরতা হার ৪২.০০%(২০০১) তথা ৫৭.৩৫%(২০১১)৷ পুরুষ স্বাক্ষরতার হার ৫৮.৪৬%(২০০১) তথা ৭০.২৯%(২০১১)৷ নারী স্বাক্ষরতার হার ২৫.৭৯%(২০০১) তথা ৪৪.৭৬% (২০১১)৷ জেলাটিতে শিশুর অনুপাত সমগ্র জনসংখ্যার ১৪.৪৭%৷
লুকাসফিল্ম
লুকাসফিল্ম লিমিটেড এলএলসি হলো একটি আমেরিকান চলচ্চিত্র এবং টেলিভিশন প্রযোজনা সংস্থা যা ওয়াল্ট ডিজনি কোম্পানির একটি বিভাগ ওয়াল্ট ডিজনি স্টুডিওর একটি সম্পূরক। স্টুডিওটি স্টার ওয়ার্স এবং ইন্ডিয়ানা জোন্স ফ্র্যাঞ্চাইজিগুলি তৈরি এবং উত্পাদনের জন্য, পাশাপাশি চলচ্চিত্রের জন্য বিশেষ আবহ, শব্দ এবং কম্পিউটার অ্যানিমেশন বিকাশের ক্ষেত্রে অগ্রগামী হিসেবে সর্বাধিক পরিচিত। লুকাসফিল্ম ১৯৭১ সালে ক্যালিফোর্নিয়ার সান রাফায়েলে চলচ্চিত্র-নির্মাতা জর্জ লুকাস প্রতিষ্ঠা করেছিলেন; সংস্থাটির বেশিরভাগ কার্যক্রম ২০০৫ সালে সান ফ্রান্সিসকোতে স্থানান্তরিত করা হয়েছিল। ডিজনি ২০১২ সালের অক্টোবরে লুকাসফিল্মকে ২.২ বিলিয়ন ডলার নগদ এবং ১.৮৫৫ বিলিয়ন ডলারের বিনিময়ে অধিগ্রহণ করে।
১৯৭৫-এ বাংলাদেশ
১৯৭৫ সালে বাংলাদেশে সংঘটিত ঘটনাপ্রবাহ।
লাল মসজিদ
লাল মসজিদ বলতে বুঝানো হতে পারে:
আশাশুনি
আশাশুনি নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
সুরেশ ভরদ্বজ
সুরেশ ভরদ্বজ (জন্ম: ১৫ ই মার্চ ১৯৫২) হিমাচল প্রদেশের একজন ভারতীয় রাজনীতিবিদ এবং ভারতীয় জনতা পার্টির সদস্য। ভারদ্বাজ শিমলা জেলার শিমলা আসন থেকে হিমাচল প্রদেশ বিধানসভার সদস্য। তিনি জয়রাম ঠাকুরের নেতৃত্বাধীন বিজেপি সরকারে আইন ও শিক্ষামন্ত্রী।
খর্ণিয়া ইউনিয়ন
খর্ণিয়া ইউনিয়ন বাংলাদেশের খুলনা জেলার ডুমুরিয়া উপজেলার অন্তর্গত একটি ইউনিয়ন।
অবস্থান ও আয়তন
এটি খুলনার উত্তর-পশ্চিম প্রান্তে অবস্থিত।
নদনদী
১. তেলিগংগা-ঘেংরাইল নদী ২. ভদ্রা নদী ৩. হাপরখালী নদী ৪. সিংগার নদী
আসরগঞ্জ
অসারগঞ্জ (Asarganj) ভারতের বিহার রাজ্যের মুঙ্গার জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৪ মিটার (১৪৪ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে অসারগঞ্জ শহরের জনসংখ্যা হল ৫৭০৬ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে অসারগঞ্জ এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
ফ্লাভাস (সেগিমারের ছেলে)
alt=এখানে ফ্লাভাসের আত্মীয় ও তার পূর্বপুরুষদের Flowchart দেওয়া হয়েছে।|থাম্ব|ফ্লাভাসের আত্মীয়রা|435x435পিক্সেল ফ্লাভাস ছিলেন জার্মানিক চেরুস্কি উপজাতির রাজপরিবারের সদস্য যারা রোমান সামরিক বাহিনীতে কাজ করতেন। ফ্লাভাস মূূলত আর্মিনিয়াসের ছোট ভাই হিসেবে পরিচিত। আর্মিনিয়াস জার্মানিক নানা উপজাতিদের ৯ খ্রিস্টাব্দে টিউটোবার্গ ফরেস্টে রোমানদের বিরুদ্ধে যুদ্ধে নেতৃত্ব দিয়েছিলেন ও সেই যুদ্ধে বিজয় অর্জন করেছিলেন।
নাম
আর্মিনিয়াস বা ফ্লাভাস- এর মধ্যে কোন নামই পুরনো জারমানিক ভাষার নাম নয়। লাতিন ভাষায় ফ্লাভাস অর্থ "হলুদ", "সোনালী" বা স্বর্ণকেশী এবং সম্ভবত রোমানদের দেওয়া তার এ নাম ইঙ্গিত করে যে, তার চুল ফর্সা ছিল। তার আসল নাম অর্থাৎ, তার উপজাতি তাকে যে নাম দিয়েছিল তা সম্পর্কে জানা যায়নি।
জীবন
ফ্লাভাস ছিলেন চেরুস্কি উপজাতির প্রধান সেগিমারের ছেলে এবং আর্মিনিয়াসের ছোট ভাই। তার বাবা অগাস্টাসের অধীনে থাকা একজন রোমান মিত্র ছিলেন। তার উভয় ছেলেকেই রোমান নাগরিকত্ব দেওয়া হয়েছিল এবং তার উভয় ছেলেই রোমান সামরিক বাহিনীতে চাকরি করেছিল। ইকুইটস অক্সিলিয়া হিসেবে, ফ্লাভাস ৯ খ্রিস্টাব্দে ইলিরিয়ান বিদ্রোহের সময় আন্দেট্রিয়াম অবরোধের সময় তার একটি চোখ হারিয়েছিল। একই বছরে, তার বাবা সেগিমার এবং তার ভাই আর্মিনিয়াস টিউটোবার্গ ফরেস্টে তিনটি রোমান সৈন্যদলকে (ইংরেজিঃ Roman Legion) পরাজিত করেছিল। ফ্লাভাস রোমের প্রতি অনুগত ছিলেন বলে ধারণা করা হয় এবং রোমান সেনাবাহিনীতে কাজ চালিয়ে যান। টাইবেরিয়াসের নেতৃত্বে, তিনি জারমানিয়াতে রোমান প্রতিশোধ অভিযানে জড়িত ছিলেন এবং তিনি ওয়েসার নদীতে তার ভাইকে পরাজিত করেছিলেন। এই যুদ্ধের পর, রোমানরা রাইন পার হয়ে সৈন্য প্রত্যাহার করে নিয়েছিল।
সিম্পল প্ল্যান
সিম্পল প্ল্যান একটি কানাডীয় পপ-পাঙ্ক ব্যান্ড। ১৯৯৯ সালে সিম্পল প্ল্যান গঠিত হয়, তবে তখন থেকে আজ অবধি কখনো ব্যান্ডটির লাইন-আপ পরিবর্তন হয়নি। ব্যান্ডটির সদস্যরা হলেন- পিয়েরে বুভার (প্রধান কন্ঠশিল্পী), জেফ স্টিঙ্কো (প্রধান গিটারিস্ট), সেবাসটিয়েন (রিদম গিটার), ডেভিড ডেস্ট্রোসিয়ার্স (বেস গিটার) এবং চাক কোমিউ (ড্রাম)। সিম্পল প্ল্যান চারটি অ্যালবাম প্রকাশ করেছে: নো প্যাডস, নো হেলমেটস...জাস্ট বলস (২০০২), স্টিল নট গেটিং এনি...(২০০৪), সিম্পল প্ল্যান (২০০৮) এবং গেট ইওর হার্ট অন! (২০১১)। এছাড়া দুইটি বহুল বিক্রীত লাইভ অ্যালবাম: লাইভ ইন জাপান ২০০২ এবং এমটিভি হার্ড রক লাইভ (২০০৫)।
গঠন
১৯৯৬ সালে পিয়েরে বুভার, চাক কোমিউ, ফিলিপ জোলিকার এবং এড্রিয়ান হোয়াইট কর্তৃক রিসেট নামে একটি ব্যান্ড গঠনের মাধ্যমে সিম্পল প্ল্যানের সূত্রপাত। রিসেট কানাডার বিভিন্ন স্থানে এমএক্সপিএক্স, টেন ফুট পোল, ফেস টু ফেস ইত্যাদি ব্যান্ডের সাথে সঙ্গীত পরিবেশন করে। এর মাধ্যমে তারা মোটামুটি খ্যাতি অর্জন করে। তাদের প্রথম অ্যালবাম নো ওরিস ১৯৯৯ সালে প্রকাশিত হয়, তখন কোমিউ ব্যান্ড ত্যাগ করে কলেজে পড়ালেখার জন্য। দুই বছর পর সে স্কুল জীবনের বন্ধু জেফ স্টিঙ্কো এবং সেবাসটিয়েন এর দেখা পায়। তারা দুইটি পৃথক ব্যান্ডে ছিল। তারা তিনজন সম্মত হয় একটি ব্যান্ড গঠন করার জন্য। ইতিমধ্যে রিসেট তাদের দ্বিতীয় অ্যালবাম নো লিমিটস প্রকাশ করে। ১৯৯৯ এর শেষে কোমিউ এবং বুভার একটী কনসার্টে একে অপরের দেখা পায়। বুভার রিসেট ত্যাগ করে কোমিউ-এর ব্যান্ডে যোগ দেবার জন্যে। রিসেটে ডেস্ট্রোসিয়ার্স বুভারের স্থলাভিষিক্ত হন। কিন্তু ছয় মাস পরে তিনিও রিসেট ত্যাগ করেন।
সিম্পল প্ল্যানের নামকরণের মূল কারণ জানা যায়নি। ব্যান্ডের সদস্যরা বিভিন্ন মতামত দিয়েছেন এ ব্যাপারে। এর মধ্যে অন্যতম হল, তারা ম্যাকডোনাল্ডস বা এরকম কোন ফাস্ট ফুড রেস্টুরেন্টের চাকরি এড়িয়ে যাওয়ার জন্য একটি সাধারণ পরিকল্পনা হিসেবে এই ব্যান্ডটি গঠন করে। তবে খুব সম্ভবত ১৯৯৮ সালের নাটক “এ সিম্পল প্ল্যান” বা পিব্যাল্ডের একটি গান “জাস্ট এ সিম্পল প্ল্যান” থেকে ব্যান্ডটির নামকরণ হয়েছে।
নো প্যাডস, নো হেলমেটস...জাস্ট বলস (২০০২-২০০৪)
২০০২ সালে সিম্পল প্ল্যান তাদের প্রথম স্টুডিও অ্যালবাম নো প্যাডস, নো হেলমেটস...জাস্ট হেলমেটস। এই অ্যালবামের বেশ কয়েকটি গান জনপ্রিয় হয়।
রাজীব গান্ধী আন্তর্জাতিক ক্রিকেট স্টেডিয়াম
রাজীব গান্ধী আন্তর্জাতিক ক্রিকেট স্টেডিয়াম (రాజీవ్ గాంధీ అంతర్జాతీయ క్రికెట్ మైదానం, ) হচ্ছে হায়দ্রাবাদ, তেলেঙ্গানা, ভারতে অবস্থিত একটি আন্তজার্তিক ক্রিকেট স্টেডিয়াম এবং এটি হায়দ্রাবাদ ক্রিকেট সংস্থার হোম গ্রাউন্ড। এটি উপ্পাল নামক স্থানে অবস্থিত। ধারণক্ষমতার বিচারে এটি ভারতের দ্বিতীয় বৃহত্তম সক্রিয় ক্রিকেট মাঠ। এ স্টেডিয়ামের আয়তন । ভিভিএস লক্ষ্মণ এর অবসরের পরে, হায়দ্রাবাদ ক্রিকেট সংস্থা তাদের রাজ্যের গর্বিত এই ক্রিকেটারকে সম্মান জানানোর লক্ষ্যে মাঠের উত্তর-শেষ প্রান্ত তার নামানুসারে নামাঙ্কিত করেছে।
টেস্ট
ভারতের নবীনতম টেস্ট স্টেডিয়ামগুলোর একটি এটি। এখনো অব্দি ৪ টি টেস্ট ম্যাচ হয়েছে। সেগুলি যথাক্রমে প্রথম ২টি নিউজিল্যান্ড, অস্ট্রেলিয়া ও বাংলাদেশের বিরুদ্ধে।
এক দিবসীয়
এখনো অব্দি ৫ টি ম্যাচ হয়েছে। ভারত তার ৩টি ম্যাচ এ হেরেছে। এখনো অব্দি ২টি অএশীয় দেশ ভারতের বিরুদ্ধে এই মাঠে জয় পেয়েছে।
২০০৭ অস্ট্রেলিয়ার ভারত সফর
এই ম্যাচে প্রথমে ব্যাট করে অস্ট্রেলিয়া। ম্যাথু হেইডেন, মাইকেল ক্লার্ক ও অ্যান্ড্রু সাইমন্ডস-এর সৌজন্যে ২৯০ রান তোলে। জবাবে ব্রেট লি-র দুরন্ত বোলিংয়ে ১৩ রানে ৩ উইকেট হারিয়ে চাপে পরে যায় ভারত। যুবরাজ সিং একক ভাবে ভালো খেললেও লি ও ব্র্যাড হগ-এর বোলিংয়ে ২৪৩ রানে গুটিয়ে যায় ভারত।
২০০৯ অস্ট্রেলিয়ার ভারত সফর
এই ম্যাচে প্রথমে ব্যাট করে অস্ট্রেলিয়া। শেন ওয়াটসন, শন মার্শ ও ক্যামেরন হোয়াইট-এর সৌজন্যে ৩৫০ রান তোলে। শচীন তেন্ডুলকর শুরু থেকে প্রতিরোধ গড়ে তুললেও যোগ্য সংগদ পাননি। ১৭৫ রান করে নিজের কেরিয়ারের ৩য় সর্বোচ্চ ইনিংসটি খেলেন। ক্লিন্ট ম্যাককে ও শেন ওয়াটসন-এর বোলিংয়ে পর পর উইকেট হারাতে থাকে ভারত। ১৮ বলে ১৯ রান বাকি থাকতে সচিন আউট হয়ে যান। কিছু পর নবাগত রবীন্দ্র জাদেজা রান আউট হয়ে যায় ও ভারত ৩ রানে ম্যাচটি হারে।
টি ২০
২০১৭ র অক্টোবর মাসে অস্ট্রেলিয়ার সঙ্গে এই মাঠে প্রথম একটি টি ২০ আয়োজনের সূচি থাকলেও তা বৃষ্টির জন্য বাতিল হয়ে যায়।
জিত রাম কাতওয়াল
জিত রাম হিমাচল প্রদেশের একজন ভারতীয় রাজনীতিবিদ। তিনি প্রাক্তন ভারতীয় আইএএস অফিসার এবং হিমাচল প্রদেশের ঝান্ডুটা বিধানসভা কেন্দ্রের বিধায়ক।
কলারোয়া
কলারোয়া নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
দেবহাটা
দেবহাটা নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
দৈনিক সংবাদ (বাংলাদেশ)
দৈনিক সংবাদ বাংলাদেশ থেকে প্রকাশিত প্রাচীনতম দৈনিক পত্রিকাগুলোর একটি, যেটি ১৯৫১ সালের ১৭ মে তারিখে প্রথম প্রকাশিত হয়। বাংলাদেশের রাজধানী ঢাকা থেকে প্রকাশিত এই পত্রিকাটির বর্তমান প্রকাশক হিসাবে দায়িত্বে আছেন আলতামাস কবির।
ইতিহাস
খায়রুল কবিরের সম্পাদনা ও নাসিরউদ্দিন আহমদ ব্যবস্থাপনায় ইস্ট পাকিস্তান প্রেস, ২৬৩ বংশাল রোড, ঢাকা থেকে ২ জ্যৈষ্ঠ ১৩৫৮ (১৭ মে ১৯৫১) তারিখে ২ আনা মূল্যের ৬ পৃষ্ঠার এই পত্রিকাটি প্রথম মুদ্রিত ও প্রকাশিত হয়।
মুক্তিযুদ্ধে অবদান
পূর্ব পাকিস্তানের সকল প্রগতিশীল আন্দোলনের সঙ্গে এই পত্রিকাটি একাত্ম থাকায় এর দপ্তরে প্রায়শই পুলিশের অভিযান পরিচালিত হতো এবং পাকিস্তানি শাসকগোষ্ঠী বরাবরই এর প্রতি বিরূপ ছিল। ১৯৭১ সালের ২৫ মার্চ এই পত্রিকার প্রেস, মেশিনপত্র, অফিস আগুনে পুড়িয়ে দেওয়া হয়, যাতে একই সাথে নিহত হন সাংবাদিক শহীদ সাবের।
নিয়মিত আয়োজন
দৈনিক সংবাদের নিয়মিত আয়োজনে রয়েছেঃ
সনধ্য ব্রাহ্মণ
সনধ্য ব্রাহ্মণ বা সনদ্য ব্রাহ্মণ বা সনৎ ব্রাহ্মণ বা সনিদ্য ব্রাহ্মণ বা সনধ্য গৌর চৌরসিয় ব্রাহ্মণ কৃষিজীবী ব্রাহ্মণদের একটি সম্প্রদায়। তাদের প্রধান কেন্দ্রস্থল ভারতের পশ্চিম উত্তরপ্রদেশ, রাজস্থান, দিল্লি ও মধ্যপ্রদেশ এলাকায়।
আটলিয়া ইউনিয়ন
আটলিয়া ইউনিয়ন বাংলাদেশের খুলনা জেলার ডুমুরিয়া উপজেলার অন্তর্গত একটি ইউনিয়ন।
ঘোষ তালুদন্তমূলীয় উষ্মধ্বনি
ঘোষ তালুদন্তমূলীয় উষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।
আইপিএতে [ʒ]
বিশ্ববিদ্যালয় স্টেডিয়াম, তিরুবনন্তপুরম
কেরালা বিশ্ববিদ্যালয় স্টেডিয়াম একটি বহুমুখী স্টেডিয়াম, কেরালার তিরুবনন্তপুরমে অবস্থিত এবং প্রধানত ফুটবল ও অ্যাথলেটকের জন্য ব্যবহৃত হয়।কেরালায় প্রথম এই স্টেডিয়ামটিতে একদিনের আন্তর্জাতিক ক্রিকেট খেলার আয়োজন করা হয়।
কেরালা বিশ্ববিদ্যালয় হচ্ছে এই স্টেডিয়ামের মালিক এবং হায়দ্রাবাদের পূর্ববর্তী রাজ্যসরকারের রাজ্য দিওয়ান স্যার মির্জা কর্তৃক উদ্বোধন করা হয় ১৯৪০ সালে। মাঠটির ধারণ ক্ষমতা ২০,০০০ আসন। স্টেডিয়ামে রয়েছে জি. ভি. রাজা প্যাভিলিয়ন। ভারতীয় ঘরোয়া টিম কেরালার হোম গ্রাউন্ড হিসাবে ব্যবহৃত হয় ১৯৮০ সাল পর্যন্ত। মাঠটিতে ২টি একদিনের আন্তর্জাতিক খেলার আয়োজন করা হয়, স্বাগতিক ভারত একটিতে হারে এবং অপরটির কোন ফলাফল হয়নি।
এটি ছিল ২০১১-১২ আই-লীগ সেশনে চিরাগ ইউনাইটেড ক্লাব-এর হোম গ্রাউন্ড।
একদিনের আন্তর্জাতিক ক্রিকেট
এখন পর্যন্ত নিম্নের একদিনের আন্তর্জাতিক খেলাগুলো উক্ত মাঠে আয়োজন করা হয়।
বুশরা আঞ্জুম বাট
বুশরা আঞ্জুম বাট (জন্ম: ১৭ জুলাই, ১৯৮১) হলেন একজন পাকিস্তানি রাজনীতিবিদ যিনি ২০১৩ সালের জুলাই থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
প্রাথমিক ও শিক্ষাজীবন
তিনি ২০০৭ সালে স্নাতক ডিগ্রি অর্জন করেছিলেন। তারপর ২০০৯ সালে কিন্নায়ার্ড কলেজ ফর উইমেন ইউনিভার্সিটি থেকে তিনি ইংরেজিতে স্নাতকোত্তর (এমএম)  ডিগ্রি অর্জন করেছেন।
রাজনৈতিক জীবন
তিনি ২০১৮ সালের পাকিস্তানের সাধারণ নির্বাচনে সংরক্ষিত নারী আসনে পিএমএল-এনের প্রার্থী হিসাবে পাঞ্জাবের প্রাদেশিক পরিষদে পুনর্নির্বাচিত হয়েছেন।
মুম্বই মহানগর অঞ্চল উন্নয়ন কর্তৃপক্ষ
মুম্বাই মহানগর অঞ্চল উন্নয়ন কর্তৃপক্ষ ( এমএমআরডিএ ) হলো মহারাষ্ট্র সরকারের একটি সংস্থা যেটি এমএমআরের জন্য আঞ্চলিক পরিকল্পনা ও মুম্বাই মেট্রোপলিটন অঞ্চলের পরিকাঠামো উন্নয়নের জন্য দায়ী। এমএমআরডিএ ২৬শে জানুয়ারি ১৯৭৫ সালে মুম্বাই মেট্রোপলিটন রিজিওন ডেভেলপমেন্ট অথরিটি অ্যাক্ট, ১৯৭৪-এর অধীনে মহারাষ্ট্র সরকারের একটি শীর্ষ সংস্থা হিসাবে এই অঞ্চলে উন্নয়ন কর্মকাণ্ডের পরিকল্পনা ও সমন্বয়ের জন্য প্রতিষ্ঠা করা হয়।
গঠন
এমএমআরডিএ ১৭ জন সদস্য নিয়ে গঠিত এবং মহারাষ্ট্রের মুখ্যমন্ত্রী একনাথ শিন্দে (এছাড়াও নগর উন্নয়ন মন্ত্রী) এর সভাপতিত্ব করেন।
এটি ভারতের সবচেয়ে ধনী রাষ্ট্রীয় মালিকানাধীন সংস্থাও। এর অনুরূপভাবে, সম্প্রতি মহারাষ্ট্র সরকার পুণে, নাগপুর ও ঔরঙ্গাবাদের জন্য যথাক্রমে পিএমআরডিএ, এনএমআরডিএ ও এএমআরডিএ প্রতিষ্ঠার ঘোষণা করেছে।
২০১৭ সালে, মুমঅউক ঘোষণা করেছে যে সংস্থাটি নতুন পরিষেবা, কোচ ও সিগন্যালিং সরঞ্জাম প্রবর্তনের মাধ্যমে সমগ্র রেল ব্যবস্থাকে পুনরুদ্ধার করতে ₹৪৮,০০০ কোটি পর্যন্ত বিনিয়োগ করবে।
এখতিয়ার
এখতিয়ারভুক্ত এলাকা:
ইন্ডিয়াওয়ান এয়ার
ইন্ডিয়াওয়ান এয়ার হল আহমেদাবাদ ভিত্তিক একটি ভারতীয় আঞ্চলিক বিমানসংস্থা। বিমানসংস্থাটি ভারতের টায়ার ২ ও ৩ শহরের মধ্যে আঞ্চলিক সংযোগ প্রদানের উপর দৃষ্টি নিবদ্ধ করে ২০২২ সালের আগস্ট মাসে কার্যক্রম শুরু করেছিল। এটি ভারতের প্রথম নির্ধারিত সময়সূচি বিশিষ্ট বিমানসংস্থা, যা একক-ইঞ্জিন যুক্ত বিমান পরিচালনা করে।
ইতিহাস
ইন্ডিয়াওন এয়ার ২০২০ সালে বেসামরিক বিমান চলাচল মন্ত্রকের কাছ থেকে তার অনাপত্তি শংসাপত্র পেয়েছিল, কিন্তু কোভিড-১৯ মহামারীর কারণে, প্রবর্তনটি বিলম্বিত হয়েছিল। বিমানসংস্থাটি ২০২২ সালের এপ্রিল মাসে প্রথম ব্র্যান্ড নতুন বিমান অন্তর্ভুক্ত করেছিল। প্রমাণিত উড়ানটি ২০২২ সালের ২২শে জুন সম্পাদিত হয়েছিল, এবং বিমানসংস্থাকে ২০২২ সালের ২৪শে জুন এয়ার অপারেটরের সার্টিফিকেট দেওয়া হয়েছিল। ইন্ডিয়াওন এয়ার ২০২২ সালের ৩রা আগস্ট ভুবনেশ্বর থেকে জয়পুর পর্যন্ত পরীক্ষামূলক উড়ান চালু করেছিল।
গন্তব্য
ইন্ডিয়াওয়ান এয়ার নিম্নলিখিত গন্তব্যে উড়ান পরিচালনা করে। সংস্থার কেন্দ্রস্থল হল ওড়িশার ভুবনেশ্বর।
বহর
২০২২ সালের ডিসেম্বর মাস পর্যন্ত, ইন্ডিয়াওয়ান এয়ার নিম্নলিখিত বিমানগুলি পরিচালনা করেছিল:
শ্যামনগর (দ্ব্যর্থতা নিরসন)
শ্যামনগর নামে বাংলাদেশে যেসব স্থান ও প্রশাসনিক অঞ্চল রয়েছে:
শ্যামনগর নামে ভারতে যেসব স্থান ও প্রশাসনিক অঞ্চল রয়েছে:
ইওসিনোফিল
ইওসিনোফিল (eosinophil]]|undefined) বা ঊষারঞ্জক কোষ হলো শ্বেতকণিকার একটি উপধরন ও রোগ-প্রতিরোধ ব্যবস্থার একটি উপাদান যা বহুকোষীয় পরজীবী ও মেরুদণ্ডী প্রাণীদের কিছু সংক্রমণের বিরুদ্ধে লড়াই করে। এটি অ্যাসিডোফিল বা অম্লাকর্ষী কোষ নামেও পরিচিত। মাস্ট কোষ ও বেসোফিল শ্বেতকণিকার পাশাপাশি ইওসিনোফিলও হাঁপানি ও অ্যালার্জিতে ভূমিকা রাখে। এরা হলো দানাদার শ্বেতকণিকা যা অস্থিমজ্জায় হিমাটোপোয়েসিস বা রক্তজনন প্রক্রিয়ায় উৎপন্ন হয়ে রক্তে পরিভ্রমণ করে এবং সেখানে সংপরিবর্তন বা বিভেদন ঘটে কিন্তু সংখ্যাবৃদ্ধি ঘটে না। দেহের মোট শ্বেতকণিকার ১-৪% হলো ইওসিনোফিল। এই কোষগুলো তাদের বৃহৎ অম্লাকর্ষী সাইটোপ্লাজমীয় দানাগুলোর কারণে ইওসিনোফিলিক বা অম্ল-প্রেমী হয়। রোমানভস্কি রঞ্জন পদ্ধতিতে ইওসিন নামক একটি লাল রঞ্জক দ্বারা রঞ্জনের ফলে ইটের মতো লাল রং ধারণ করে। এই রঞ্জন সাইটোপ্লাজমের ক্ষুদ্র দানাসমূহে ঘনীভূত হয়, যার মধ্যে অনেক রাসায়নিক মিডিয়েটর রয়েছে যেমন, ইওসিনোফিল পার‌অক্সিডেজ, রাইবোনিউক্লিয়েজ, ডি‌অক্সিরাইবোনিউক্লিয়েজ, প্লাজমিনোজেন, লাইপেজ ও মেজর বেসিক প্রোটিন। ইওসিনোফিল সক্রিয় হওয়ার পর ডিগ্র‍্যানুলেশন প্রক্রিয়ায় এই মিডিয়েটরগুলো অবমুক্ত হয়, এগুলো পরজীবী ও পোষক কলা উভয়ের জন্যই বিষাক্ত।
ইওসিনোফিলের ব্যাস ১২–১৭ মাইক্রোমিটার এবং এদের নিউক্লিয়াস দ্বিখণ্ডক। ইওসিনোফিলগুলো রক্তে অবমুক্ত হলেও এরা টিসুতে বসবাস করতে পারে। এদেরকে মেডুলা অবলংগাটা (সুষুম্নাশীর্ষ), থাইমাস গ্রন্থির কর্টেক্স (বল্কল) ও মেডালা বা মজ্জার সং‌যোগস্থল, নিম্ন পরিপাক নালি, ডিম্বাশয়, জরায়ু, প্লীহা ও লসিকাগ্রন্থিতে পাওয়া যায়; কিন্তু স্বাভাবিক অবস্থায় ফুসফুস, ত্বক, অন্ননালি বা অন্য অভ্যন্তরীণ অঙ্গে পাওয়া যায় না। কেবল রোগে আক্রান্ত হলেই পরে উল্লিখিত অঙ্গসমূহে ইওসিনোফিলের উপস্থিতি ঘটে। উদাহরণস্বরূপ, ইওসিনোফিলিক অ্যাজমার রোগীদের উচ্চ মাত্রায় ইওসিনোফিল থাকে যা প্রদাহ সৃষ্টি করে টিসুর ক্ষতি করতে পারে, যার ফলে রোগীর শ্বাস নিতে অনেক কষ্ট হয়। ইওসিনোফিল সংবহনে ৮–১২ ঘণ্টা থাকে এবং উদ্দীপনার অনুপস্থিতিতে টিসুতে আরও অতিরিক্ত ৮–১২ ঘণ্টা টিকে থাকে। ১৯৮০ সালের দিকে একটি গুরুত্বপূর্ণ এক্স-ভিভো কালচার গবেষণায় ব্যাখ্যা করা হয়েছিল যে, ইওসিনোফিল হচ্ছে একটি অনন্য দানাদার শ্বেতকণিকা, যার পরিপক্কতা লাভের পর বেশি সময় ধরে টিকে থাকার সক্ষমতা রয়েছে।
অঙ্গসংস্থানিক বৈশিষ্ট্য
ইওসিনোফিলসমূহ আকার, আকৃতি ও চলনক্ষমতায় নিউট্রোফিলের মতোই, কিন্তু রক্তে খুবই অল্প মাত্রায় (১০০–৪০০/μL) বিদ্যমান। দেহের মোট শ্বেতকণিকার ১-৪% হলো ইওসিনোফিল। নিউক্লিয়াসের দুটি খণ্ড রয়েছে যা ক্রোমাটিনের একটি পাতলা সূত্রক দ্বারা যুক্ত থাকে। এদের সাইটোপ্লাজমীয় সুনির্দিষ্ট দানাসমূহ সমভাবে বৃহৎ (০.৫ μm) এবং জীবন্ত কোষকে কিছুটা পীতাভ বর্ণ প্রদান করে। দানাগুলো ডিম্বাকৃতির বা উপবৃত্তাকার ও ঝিল্লি-বেষ্টিত হয়। দানার কেন্দ্রে থাকে চ্যাপ্টা স্ফটিক তুল্য মজ্জা যা মেজর বেসিক প্রোটিন ধারণ করে। এটি একটি আরজিনিন-সমৃদ্ধ বস্তু যা দানার অম্লাকর্ষী বৈশিষ্ট্যের জন্য দায়ী, মোট দানা প্রোটিনের অর্ধেকই হলো মেজর বেসিক প্রোটিন।
পূর্ণবিকাশ
প্রতিশ্রুত ইওসিনোফিল প্রজনিকা কোষসমূহ স্বাভাবিক অস্থিমজ্জায় উপস্থিত বহুজনি রক্তোৎপাদী মাতৃকোষ (সিডি৩৪+) থেকে উদ্ভূত হয়। সম্প্রতি, এই প্রজনিকা কোষটি ইঁদুরের ফুসফুস টিসুতেও শনাক্ত হয়েছে। হিমাটোপয়েটিক বা রক্তোৎপাদী কোষ থেকে মায়েলয়েড বংশানুক্রম এবং এরপর মায়েলোব্লাস্ট তৈরি হয়, যেখান থেকে পরে ধাপে ধাপে পরিপক্কতা লাভের মাধ্যমে ইওসিনোফিল তৈরি হয়। এক্স-ভিভো অস্থিমজ্জা কালচার গবেষণায় দেখা গিয়েছে যে, ইওসিনোফিলসমূহ এ-সব প্রজনিকা কোষ থেকে গ্র্যানুলোসাইট-ম্যাক্রোফেজ কলোনি-স্টিমিউলেটিং ফ্যাক্টর(জিএম-সিএসএফ), ইন্টারলিউকিন-৩ ও ইন্টারলিউকিন-৫ সাইটোকাইনসমূহের সহযোগিতায় বিকাশ লাভ করে। গাঠনিকভাবে পরিপক্কতা লাভ করার পর অস্থিমজ্জা থেকে সংবহনে অবমুক্ত হয়। উল্লেখ্য, ইন্টারলিউকিন-৫ হলো ইওসিনোফিল বিভেদনের সবচেয়ে শক্তিশালী ও সুনির্দিষ্ট উদ্দীপনা। এটি অস্থিমজ্জায় মায়েলয়েড পূর্বগ কোষ থেকে বিভেদনের সময় ইওসিনোফিলের বিকাশকে নিয়ন্ত্রণ করে।  অ্যালার্জিজনিত উদ্দীপনার ফলে সিরাম (রক্তাম্বু) ইন্টারলিউকিন-৫ ঘনমাত্রা বৃদ্ধি পায়, যা অস্থিমজ্জায় ইন্টারলিউকিন-৫ রিসেপ্টর ধনাত্মক (IL-5R+) ইওসিনোফিল প্রজনিকা কোষসমূহের সংখ্যাবৃদ্ধি (১০ থেকে ২০ গুণ বা তারও বেশি) ঘটায় এবং সংবহনতন্ত্রে অবমুক্ত করার জন্য কোষগুলোর পরিপক্কতা লাভে সাহায্য করে। অ্যালার্জিক ইওসিনোফিলিয়াতে মুখ্য ভূমিকা রাখলেও, স্বাভাবিক সুস্থিত অবস্থায় ইওসিনোফিলের বৃদ্ধি ও বিভেদনের জন্য ইন্টারলিউকিন-৫ আবশ্যক নয়। ইন্টারলিউকিন-৫ জিন-মোচিত ইঁদুরের অস্থিমজ্জা ও প্রান্তীয় সংবহনে পরিপক্ক ইওসিনোফিল পাওয়া গিয়েছে, যদিও সংখ্যায় কম। এছাড়াও ইওসিনোফিল শ্বেতকণিকার বিকাশে কিছু ট্রান্সক্রিপশন ফ্যাক্টর বা অনুলিপিকরণ উপাদান জড়িত। এগুলো হলো GATA-1,  PU.1 ও CAAT ইনহ্যান্সার বাইন্ডিং প্রোটিন α ও ɛ।
কাজ
ইওসিনোফিলসমূহ পরজীবীর বিরুদ্ধে দেহের প্রতিরক্ষা কৌশলে অত্যন্ত গুরুত্বপূর্ণ ভূমিকা রাখে। দেহে পরজীবী সংক্রমণ ঘটলে প্রচুর ইওসিনোফিল উৎপাদিত হয় এবং পরজীবী দ্বারা সংক্রামিত টিসুতে পরিভ্রমণ করে। অ্যালার্জিজনিত রোগ যেমন, হাঁপানিতেও ইওসিনোফিল সংখ্যা বৃদ্ধি পায়। ইওসিনোফিল বাহ্যিক বস্তুর বি-বিষণ, দ্বি-খণ্ডায়ন ও অপসারণের জন্য দায়ী।
নিউট্রোফিলের মতো ইওসিনোফিলসমূহ সংবহনে অল্প সময়ের জন্য থাকে, সিলেক্টিন নামক কোষ আসঞ্জন অণুসমূহের সাহায্যে অন্তরাস্তর কোষের পৃষ্ঠতলে আকর্ষিত হয়, ইন্টেগ্রিন নামক অন্তর্ঝিল্লি রিসেপ্টরের সাথে যুক্ত হয়ে রক্তবাহের প্রাচীরের সাথে সং‌যুক্ত হয় এবং ডায়াপিডিসিস বা নিষ্ক্রমণ পদ্ধতিতে টিসুতে প্রবেশ করে। নিউট্রোফিলের মতো এরাও প্রোটিন, সাইটোকাইন ও কেমোকাইন অবমুক্ত করে যা প্রদাহ সৃষ্টি করলেও হামলাকারী জীবাণুকে মেরে ফেলতে সক্ষম। তবে, ইওসিনোফিলের সাড়া প্রদান পদ্ধতি ও হন্তারক অণুসমূহের ক্ষরণে নৈর্বাচনিকতা বিদ্যমান। টিসুতে তাদের পরিপক্কতা লাভ ও সক্রিয়করণ ইন্টারলিউকিন-৩, ইন্টারলিউকিন-৫ ও গ্র‍্যানুলোসাইট-ম্যাক্রোফেজ কলোনি-স্টিমিউলেটিং ফ্যাক্টর দ্বারা উদ্দীপিত হয়। পরিপাক নালির শ্লৈষ্মিক ঝিল্লিতে প্রচুর পরিমাণে ইওসিনোফিল থাকে, যেখানে তারা পরজীবীর বিরুদ্ধে প্রতিরক্ষা দেয়, এ-ছাড়া শ্বসন ও মূত্রনালির শ্লৈষ্মিক ঝিল্লিতেও এদের আধিক্য লক্ষণীয়।
কিছু কিছু পরজীবী আকারে অনেক বৃহৎ হওয়ায় ফ্যাগোসাইটোসিসের মাধ্যমে ভক্ষণ করা কঠিন, তবে ইওসিনোফিল তাদের দানায় উপস্থিত কিছু বিশেষ ধরনের কোষবিষক পদার্থের মাধ্যমে তাদের উপর আক্রমণ করে। দানা থেকে হামলাকারী পরজীবীর উপর অবমুক্ত হওয়ার পর এই পদার্থসমূহ প্রাণঘাতী হয়ে যায় এবং পরজীবীকে মেরে ফেলে। পরজীবীর সংস্পর্শে আসার পর যে-সব প্রাণঘাতী পদার্থসমূহ দানা থেকে অবমুক্ত হয় তাদের নাম ও কার্যপ্রণালী নিম্নে দেওয়া হলো:
ইওসিনোফিল তাদের দানাতে আরএনেজ উৎসেচক ধারণ করে, এতে স্পষ্ট হয় যে তারা ভাইরাস সংক্রমণের বিরুদ্ধে লড়াইয়ে গুরুত্বপূর্ণ ভূমিকা রাখে। এ-ছাড়া প্রদাহের সময় ফাইব্রিন অপসারণেও এদের ভূমিকা আছে। মাস্ট কোষ (পৃথুল কোষ) ও বেসোফিল কোষের পাশাপাশি ইওসিনোফিলও অ্যালার্জিক বিক্রিয়া, হাঁপানি রোগোৎপত্তিতে ভূমিকা রাখে এবং রোগের তীব্রতার সাথে সংশ্লিষ্টতা আছে। এরা কৃমিদের উপনিবেশ স্থাপনের বিরুদ্ধে লড়াই করে এবং কিছু পরজীবীর উপস্থিতিতে এদের সংখ্যা বৃদ্ধি ঘটে। বয়ঃসন্ধি-পরবর্তী স্তন গ্রন্থির বিকাশ, মদচক্র (ইস্ট্রাস চক্র), অ্যালোগ্রাফট (সম কলম) অপক্ষেপ ও অর্বুদসহ অন্যান্য অনেক জৈবিক প্রক্রিয়াতে ইওসিনোফিল জড়িত। টি লিম্ফোসাইটে অ্যান্টিজেন উপস্থাপন কাজেও ইওসিনোফিল জড়িত।
ইওসিনোফিল হাঁপানিসহ অনেক রোগে প্রদাহ ও টিসু ক্ষতির জন্য দায়ী। ইন্টারলিউকিন-৫-এর উচ্চ মাত্রা আসঞ্জন অণুসমূহের অভিব্যক্তি বৃদ্ধি করে, ফলে ইওসিনোফিলের অন্তরাস্তর কোষের সাথে আসঞ্জন সহজতর হয়, যার ফলে প্রদাহ ও টিসু ক্ষতি সংঘটিত হয়। নাসিক্য শ্লৈষ্মিক ঝিল্লিতে ইওসিনোফিলের পুঞ্জীভবন  অ্যালার্জিজনিত নাসাপ্রদাহ রোগনির্ণয়ের গুরুত্বপূর্ণ মানদণ্ড।
দানা প্রোটিনসমূহ
প্রতিরক্ষা উদ্দীপনার দ্বারা সক্রিয়করণের পর, ইওসিনোফিল বেশ কিছু ক্যাটায়নিক দানা প্রোটিন অবমুক্ত করে যা টিসুর ক্ষতি করে এবং স্বাভাবিক কাজের বিঘ্ন ঘটায়। এগুলো হলো:
মেজর বেসিক প্রোটিন, ইওসিনোফিল পার‌অক্সিডেজ ও ইওসিনোফিল ক্যাটায়নিক প্রোটিন অনেক টিসুর জন্য বিষাক্ত। ইওসিনোফিলিক ক্যাটায়নিক প্রোটিন ও ইওসিনোফিল-উদ্ভূত স্নায়ুবিষ হলো রাইবোনিউক্লিয়েজ যার ভাইরাসের বিরুদ্ধে সক্রিয়। মেজর বেসিক প্রোটিন পৃথুল কোষ ও বেসোফিল থেকে দানা অবমুক্তকরণে প্রবর্তনা দেয় এবং প্রান্তীয় স্নায়ু পুনর্গঠনে কাজ করে।  ইওসিনোফিলিক ক্যাটায়নিক প্রোটিন অভীষ্ট কোষসমূহের ঝিল্লিতে সূক্ষ্মরন্ধ্র সৃষ্টি করে, ফলে কোষবিষক পদার্থসমূহ সহজে কোষে প্রবেশ করতে পারে। এ-ছাড়া টি-কোষের সংখ্যা বৃদ্ধিতে বাধা দেয়, বি কোষ দ্বারা অ্যান্টিবডি (প্রতিরক্ষিকা) উৎপাদন  দমন করে, পৃথুল কোষ থেকে দানা অবমুক্তকরণে প্রবর্তনা দেয় এবং ফাইব্রোব্লাস্ট বা তন্তুকোষ থেকে শ্লেষ্মা ও গ্লাইকোস্যামিনোগ্লাইক্যান ক্ষরণে উদ্দীপনা দেয়। ইওসিনোফিল পার‌অক্সিডেজ সক্রিয় অক্সিজেন মূলক ও সক্রিয় নাইট্রোজেন মূলক গঠন করে যা অভীষ্ট কোষে জারণমূলক পীড়ন (অক্সিডেটিভ স্ট্রেস) ঘটিয়ে অ্যাপোপ্টোসিস ও নেক্রোসিস (কলামৃত্যু) প্রক্রিয়ায় কোষের মৃত্যু ঘটায়।
ইওসিনোফিলিয়া
ইওসিনোফিল সংখ্যা প্রতি মাইক্রোলিটারে ৫০০-এর বেশি হলে তাকে ইওসিনোফিলিয়া বলে।
নিন্মে ইওসিনোফিলিয়ার গুরুত্বপূর্ণ কারণগুলো উল্লেখ করা হলো:
ইওসিনোফিল হাঁপানিতে গুরুত্বপূর্ণ ভূমিকা রাখে। হাঁপানিগত বিক্রিয়ার তীব্রতা যত বেশি, পুঞ্জীভূত ইওসিনোফিল সংখ্যাও তত বেশি হয়। ইঁদুরের ক্ষেত্রে গবেষণায় দেখা গিয়েছে যে, ইওসিনোফিলিয়ার সাথে ইন্টারলিউকিন-৫ ঘনমাত্রা বৃদ্ধির সংশ্লিষ্টতা রয়েছে। অধিকন্তু, হাঁপানি রোগীর ব্রঙ্কাস বা ক্লোম শাখার শ্লৈষ্মিক ঝিল্লির বায়োপসি (জৈব কলাচ্ছেদন) করে উচ্চ মাত্রার ইন্টারলিউকিন-৫ পাওয়া গিয়েছে যা ইওসিনোফিল মাত্রা বাড়ায়। কোষে এ-রকম উচ্চ মাত্রায় ইওসিনোফিলের অনুপ্রবেশ প্রদাহমূলক বিক্রিয়া ঘটায়। এর ফলে শ্বাসনালি রিমডেলিং বা পুনর্গঠন হয় এবং শ্বাসকষ্ট বৃদ্ধি পায়। ইওসিনোফিল হাঁপানি রোগীর ফুসফুসের টিসুর ক্ষতিও করতে পারে।
ইওসিনোপিনিয়া
ইওসিনোফিল সংখ্যা স্বাভাবিকের তুলনায় কমে যাওয়াকে ইওসিনোপিনিয়া বলে। ইওসিনোফিলের স্বাভাবিক সংখ্যা জনগোষ্ঠী ভেদে বিভিন্ন হয়ে থাকে, তাই বাস্তবে ইওসিনোপিনিয়ার সংজ্ঞার্থ নির্ণয় দুরূহ। সবচেয়ে প্রচলিত সংজ্ঞার্থ হলো পরম ইওসিনোফিল সংখ্যা প্রতি মাইক্রোলিটারে ৫০-এর কম। ইওসিনোপিনিয়ার কয়েকটি গুরুত্বপূর্ণ কারণ হলো:
জোরপূর্বক গর্ভপাত
জোরপূর্বক গর্ভপাত বলতে কাউকে জোর করে গর্ভপাত, হুমকি বা চাপ দেওয়া, গর্ভধারণ অবস্থায় মতামতে দিতে অক্ষম থাকার সুযোগ নেওয়া ও প্রশ্নবোধক সম্মতিতে গর্ভপাত করানোকে বুঝায়। চিকিৎসা ব্যতীত বা অপ্রয়োজনীয় কারনে সন্তান জন্ম দিতে অক্ষম করা বা প্রজনন অঙ্গ-এর ক্ষতি করাকেও জোরপূর্বক গর্ভপাত বলা যায়।